Kamu bisa jelasin ke aku soal Bahasa Hungary dalam bahasa melayu?

Bahasa Hungary, Bahasa Majar atau Bahasa Magyar () merupakan bahasa dalam rumpun bahasa Finni-Yugra, lagi khususnya cabang Yugra yang tiada pertalian darah dengan bahasa-bahasa Eropah Tengah lain. Sebagai salah satu daripada sebilangan kecil bahasa Eropah moden yang tidak tergolong dalam rumpun bahasa Indo-Eropah, bahasa Hungary/Majar banyak meraih minat para pakar bahasa. Bahasa ini ditutur di negara Hungary serta kaum minoriti Hungary di tujuh buah negara yang berjiran dengan Hungary. Nama tempatan bahasa ini disebut magyar .

Terdapat kira-kira 13 juta orang yang menutur bahasa Hungary sebagai bahasa ibunda, termasuk 9.5-10 juta orang yang tinggal di Hungary zaman sekarang. Terdapat dua juta orang penutur yang tinggal di kawasan yang dahulunya merupakan sebahagian Kerajaan Hungary sebelum Perang Dunia Pertama, termasuklah kumpulan terbesar yang tinggal Romania, di mana terdapat kira-kira 1.4 juta orang berbangsa Hungary. Penutur bahasa Hungary juga didapati di Slovakia, Serbia, Ukraine, Croatia, Austria, dan Slovenia, serta kira-kira sejuta orang yang tinggal merata tempat di seluruh dunia.